Liefdesverhale | Boek Besonderhede | Christine le Roux Keur 3 (ePub)
Christine le Roux Keur 3 (ePub)
In Die honger hart ​erf Julia Naudé een helfte van haar peetpa se plaas saam met André Malan, sy plaasbestuurder: op voorwaarde dat hulle trou. Julia beskou dit as Middeleeus en belaglik. Sal sy kans sien om in 'n gereëlde huwelik te treë, vir n jaar, met 'n vreemdeling om haar erfporsie te behou? Of is 'n hele kalender jaar net twaalf maande te lank. . .
Margarita Duinen, in Deel van die pakket, staan op die drumpel van 'n nuwe lewe. Sy begin as persoonlike assistent vir ambassadeur Frans du Toit werk. . .maar soek hy 'n assistent of 'n vrou?Sake raak gekompliseerd en Margarita wil meer as net deel van 'n pakket wees.
In Verskuilde liefde is Edmund Wiese weer tuis na sy broer, Fanie, se dood. Tot sy verbasing is hy 'n oom van 'n tweeling en skuldgevoelens begin weer aan hom knaag. Hy kan sien dat sy skoonsuster sukkel om kop bou water te hou met twee babas. Edmund se loopbaan was sy enigste prioriteit; is 40 te oud om mening te verander?